கேள்வி: ஆறகல் பகாத்தனி குறித்து விரிவாக சொல்லுங்கள்.
பதில்: கணிதம் ஆறகல் பகாத்தனி அல்லது செக்சி பகாத்தனி (sexy prime) என்பது ஆறால் (6) வேறுபடும் இரண்டு பகாத்தனி எண்கள் ஆகும். ஆறகல் = ஆறு + அகல் = ஆறால் அகன்று வேறுபடுவது. ஒரு பகாத்தனியை ''p'' என்று குறித்தால் இந்த ''ஆறகல் பகாத்தனி'' இரணையை (''p'', ''p'' + 6) எனக் குறிக்கலாம். எடுத்துக்காட்டாக 5, 11 ஆகிய இரண்டு எண்களும் பகாத்தனிகள் (பகா எண்கள்), அவற்றுக்கு இடையே வேறுபாடாக 6 உள்ளது, ஆகவே (5, 11) இரணை ''ஆறகல் பகாத்தனி'' ஆகும். ஆறகல் பகாத்தனியின் ''செக்சி பிரைம்'' (sexy prime) என்னும் ஆங்கில கலைச்சொல்லில் உள்ள "sex" என்பது இலத்தீன் மொழியில் உள்ள எண்ணிக்கை (6) ஆறு என்னும் பொருளில் இருந்து பெற்றது.